**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A gazdálkodás és annak eszközei**

**1). A gazdálkodás Európában a középkor elején egyrészt a római
 hagyományokat követte, másrészt a betelepülő népek kezdetlegesebb
 módszereit alkalmazták.
 A vad talajváltó művelés során erdőirtással, égetéssel új területeket
 tettek művelhetővé.**

**Művelési módok**

**2). A vad talajváltó művelést fokozatosan a nyomásos gazdálkodás
 váltotta fel.
 A kétnyomásos rendszerben föld egyik felét bevetették gabonával, a
 másik részét pihen tették. így a föld trágyázását is megoldották.**

**3). A földművelésben a könnyű faekét felváltotta a vas alkatrészekből álló,
 ökrökkel vontatott nehézeke.
 Szügyhám: a fogatolás olyan eszköze, amelyet nem az állat nyakára,
 hanem lejjebb, az úgynevezett szügyére raknak.
 Alkalmazásával jelentősen megnőtt a befogott állat ereje.
 Sarló helyett kaszát használtak, a munka is gyorsabban haladt.
 Főként sertést és szarvasmarhát tenyésztettek.
 A szárnyasok tartása is fokozatosan elterjedt.**

**Szolgák, szabadok, jobbágyok**

**4). A földesurak a használatra kiosztott telkekért cserébe úgynevezett
 járadékokat kaptak. A szabadból lett parasztok terményük egy
 részével fizettek uruknak
 Ez volt általában a kilenced.
 A megtermelt javak tizede pedig az egyházat illette meg, amelyet
 dézsmának neveztek.**

**5). A szolga származásúak első sorban munkajáradékkal robottal
 tartoztak.
 Ezt vagy kétkezi munkával teljesítették, vagy igás állatokkal végezték
 (szántás, szállítás).
 Földesúr birtoka a majorság, ahol a jobbágy a robotot végezte.
 Ünnepek alkalmával a parasztoknak ajándékot kellett vinniük a
 földesúr számára.**

**6). A 10. századra már nem volt különbség szolgák, illetve szabad
 eredetűek között, ekkortól jobbágyoknak nevezzük őket.
 A jobbágyok egyrészt gazdaságilag függtek a földesuraktól, mert a föld
 az úré volt.
 Másrészt a személyi függés is jellemezte a viszonyukat.**

**Fogalmak – Évszámok**

**szügyhám – új fogatolási mód, mely az állat számára kisebb fájdalommal
 járt
 nagyobb erőt tudott kifejteni
 a nehéz vasekével mélyebben tudták megforgatni a földet**

**kilenced – a jobbágy által pénzben vagy terményben fizetett adó a
 földesúrnak a jobbágytelekért**

**dézsma – az egyháznak fizetett adó korszakunkban**

**robot – ingyenmunka, amelyet a jobbágynak kellett teljesítenie a
 földesúr földjén**

**majorsági birtok – a földesúr „saját” földje, ahol a jobbágy a robotot
 végezte**

**jobbágy – a középkori társadalom azon része, amely a rabszolgákból
 és a barbár törzsek katonai szabadjaiból alakult ki**